b'\n_START_ARTICLE_\nVostok 1\n_START_PARAGRAPH_\nVostok 1 (Bahasa Rusia: \xd0\x92\xd0\xbe\xd1\x81\xd1\x82\xd0\xbe\xcc\x81\xd0\xba, Timur\xc2\xa01) merupakan penerbangan angkasa lepas pertama dalam\xc2\xa0rancangan Vostok\xc2\xa0dan\xc2\xa0penerbangan angkasa lepas dipandu manusia\xc2\xa0pertama dalam sejarah. Kapsul angkasa\xc2\xa0Vostok\xc2\xa0dilancarkan bersama\xc2\xa0angkasawan\xc2\xa0Soviet\xc2\xa0Yuri Gagarin sebagai pemandu kapal daripada\xc2\xa0Kosmodrom Baikonur\xc2\xa0pada 12 April 1961 lalu menjadikannya manusia pertama menjejakkan kaki ke angkasa lepas._NEWLINE_Penerbangan angkasa lepas berorbit\xc2\xa0ini terdiri dari satu orbit sekitar Bumi yang melepas atas atmosfera pada ketinggian\xc2\xa0169 kilometer (91 batu nautika) pada titik terendahnya. Penerbangan kapsul mengambil masa 108 minit dari pelancaran untuk mendarat. Gagarin terjun ke darat secara berasingan dari kapsul selepas melenting jauh pada ketinggian\xc2\xa07\xc2\xa0km (23,000\xc2\xa0ka).'